laion/Wikipedia-Exotic huggingface dataset:
פנטזיה (פירושונים)

האם התכוונתם ל... פנטזיה – סוגה ספרותית פנטזיה אפית – תת-סוגה של הפנטזיה אמנות פנטזיה – סוגת אמנות המתמקדת באלמנטים של קסם ובמוטיבים על-טבעיים פנטזיה מינית – מחשבה ארוטית שתורמת לעוררות מינית פנטזיה (פסיכולוגיה) – מצב דמיוני הנוצר על ידי אדם או קבוצה שאינו תואם את המציאות ומבטא תשוקות של יוצרם פנטזיה (מוזיקה) – יצירה מוזיקלית ששורשיה נעוצים באמנות האלתור פנטסיה (סרט) – סרט אנימציה מבית וולט דיסני פנטסיה 2000 (סרט) – סרט המשך לסרט "פנטסיה" פנטסיה (מופע מחול) – מופע מחול פרי יצירתו של רחמים רון, שבוצע על ידי להקת בת שבע בשנת 1977 פנטסיה 2000 (כתב עת) – כתב עת ישראלי למדע בדיוני ופנטזיה פנטזיה בשמים – מופע זיקוקין די-נור הנערך מדי ערב בחודשי הקיץ בדיסנילנד שבפריז
חץ (קבוצת כוכבים)

חץ היא קבוצת כוכבים קטנה בשמיים הצפוניים. רק שתיים מבין 88 קבוצות הכוכבים המוכרות על ידי האיגוד האסטרונומי הבינלאומי קטנות ממנה. זוהי אחת מ-48 קבוצות הכוכבים המקוריות של תלמי, אך אז היא הייתה אפילו קטנה יותר מאשר כיום. הקבוצה מייצגת את החץ שירה הרקולס בעיט שאכל את כבדו של פרומתאוס. α בחץ הוא ענק צהוב במרחק של כ-475 שנות אור ועם בהירות נראית מדרגה 4.4. זהו רק הכוכב השלישי בבהירותו בקבוצה. β בחץ הוא ענק צהוב נוסף במרחק של כ-465 שנות אור ועם בהירות מדרגה 4.4. הוא הכוכב הרביעי בבהירותו בקבוצה. γ בחץ הוא ענק כתום במרחק של כ-275 שנות אור ועם בהירות מדרגה 3.5. זהו הכוכב הבהיר ביותר בקבוצה. δ בחץ הוא כוכב זוגי במרחק של כ-450 שנות אור המורכב מענק אדום וננס לבן - כחלחל עם בהירות מדרגה 3.7. שלא ניתן להפרידם באמצעות טלסקופ אלא באמצעות מדידות ספקטרוסקופיות בלבד. זהו הכוכב השני בבהירותו בקבוצה. M71 הוא צביר כדורי במרחק של כ-12,000 שנות אור ועם בהירות כוללת מדרגה 6. ניתן לראותו במשקפת ככתם עמום ועגול, אך רק בטלסקופ גדול ניתן להבחין בכוכבים שבו. במיתולוגיה היוונית הקבוצה יצגה את החץ שנורה על ידי הרקולס והרג את העיט שנשלח על ידי זאוס לענות את פרומתאוס על ידי אכילת כבדו מדי יום. הקבוצה ממוקמת בהתאם בין קבוצת הרקולס וקבוצת נשר (קבוצת כוכבים) שייצגה את העיט של זאוס. סיפורים אחרים יחסו את החץ למשימה השישית של הרקולס - חיסול הציפורים הסטימפליות שיוצגו על ידי הקבוצות הסמוכות נשר, נבל וברבור או לחלופין לחץ של הקשת שנורה אל העקרב. מדיה וקבצים בנושא חץ בוויקישיתוף חץ, באתר אנציקלופדיה בריטניקה (באנגלית)
סוסון (קבוצת כוכבים)

סוסון הוא קבוצת כוכבים בשמי הצפון, השנייה בקוטנה מבין 88 קבוצות הכוכבים המוכרות על ידי האיגוד האסטרונומי הבינלאומי. למרות קוטנה והעדרם של כוכבים בהירים בקבוצה, זו הייתה כבר אחת מ-48 קבוצות הכוכבים המקוריות של תלמי. הקבוצה מייצגת את סלריס - בנו או אחיו הצעיר של פגסוס השכן. α בסוסון הוא ענק צהוב במרחק של כ-185 שנות אור עם בהירות נראית מדרגה 3.9 והוא הכוכב הבהיר ביותר בקבוצה. מדידות ספקטרוסקופיות העלו שלכוכב יש בן זוג כוכב הסדרה הראשית לבן קרוב מאוד, כך שלא ניתן להבחין בו באמצעות טלסקופ. γ בסוסון הוא כוכב זוגי במרחק של כ-115 שנות אור המורכב מכוכב לבן - צהבהב עם בהירות משתנה סביב דרגה 4.7 ובן זוג עמום בהרבה עם בהירות מדרגה 11.6 הניתן להפרדה רק באמצעות טלסקופ גדול. δ בסוסון הוא כוכב זוגי נוסף במרחק של כ-60 שנות אור המורכב מכוכב לבן - צהבהב עם בהירות מדרגה 4.5 וכוכב צהוב עם בהירות מדרגה 5.4, הניתנים להפרדה באמצעות משקפת או טלסקופ חובבים. ביחד הם מהווים את הכוכב השני בבהירותו בקבוצה. במיתולוגיה היוונית הקבוצה יצגה את סלריס בנו (או בגרסאות מסוימות אחיו הצעיר) של פגסוס שניתן על ידי מרקוריוס במתנה לקסטור. מכיוון שהקבוצה זורחת מעט לפני קבוצת פגסוס, הקבוצה נקראת גם "הסוס הראשון" (Equus Primus בלטינית). סוסון, באתר אנציקלופדיה בריטניקה (באנגלית)
באן צ'יאנג

באן צ'יאנג (תאית: แหล่งโบราณคดีบ้านเชียง) הוא אתר ארכאולוגי השוכן במישור קהוראט שבתאילנד. האתר הוכרז על ידי אונסק"ו כאתר מורשת עולמית בשנת 1992. עד לשנות ה-60 דרום-מזרח אסיה נחשב לאזור שפיגר מאחור בכל הקשור להתפתחות התרבותית בפרהיסטוריה, וכי ההתפתחות נגרמה בעיקר כתוצאה מהשפעות חיצוניות. החפירות שנערכו בבאן צ'יאנג ובנוק נוק טהא הפריכו את הגישה הזאת והוכיחו כי אזור זה של תאילנד היה המרכז של פריחה תרבותית עצמאית ששגשגה כבר לפני אלפי שנים. האתר התגלה בשנת 1957 וזכה לתשומת לב ציבורית בגלל כלי הקדרות האדומים שנמצאו בו. במהלך החפירות המדעיות הרשמיות הראשונות שנערכו ב-1967 נחשפו מספר שלדים ומתנות ברונזה המיועדות לקברים. באותן חפירות התגלו גם שברי אורז, ועל סמך זאת נטען כי המתיישבים באזור בתקופת הברונזה היו ככל הנראה חקלאים. בקברים העתיקים ביותר אין חפצי ברונזה ולפיכך הם מתוארכים לתקופת האבן החדשה; הקברים החדשים ביותר מתוארכים לתקופת הברזל. באן צ'יאנג נחשב ליישוב המרכזי במישור קהוראט, ועל שמו נקראת התרבות שנחשפה בחפירות הארכאולוגיות. באזור זה התגלו מספר אתרים ארכאולוגיים מאותה תקופה, ובחלקם נערכו גם כן חפירות. היישוב הפרהיסטורי שוכן מתחת לכפר המודרני באן צ'יאנג שהוקם על ידי פליטים לאוטים בשלהי המאה ה-18. האתר הוא תל אליפטי נמוך שמידותיו הן 500 מטרים על 1.3 קילומטר. במהלך החפירות השונות שנערכו התברר כי התל מורכב מכמה רבדים המייצגים רצף תרבותי. עיקר החפירות נערכו בשולי הכפר המודרני, היכן שהתגלו ותועדו אתרי קבורה מתקופות שונות. חלק מחפצי העתיקות שהתגלו מוצגים דרך קבע במוזיאון השוכן בכפר. לפי בדיקות התיארוך הראשונות שנערכו בשיטת ההארה החומנית התקבלו תוצאות שבין 4420 למאה ה-34 לפנה"ס, כך שהאתר הוא למעשה הקדום ביותר בכדור הארץ שהיה פעיל בתקופת הברונזה. אולם, בחפירות שנערכו בין 1974 ל-1975 נחשף מספיק חומר שמתאים לתיארוך פחמן-14, והתקבלו תוצאות מדויקות יותר שלפיהן הקבר הקדום ביותר הוא מהמאה ה-21 לפנה"ס, והמאוחר ביותר משנת 200 לפנה"ס. הכנת הברונזה החלה בשנת 2000 לפנה"ס בקירוב, לפי כורי מצרף ושברי ברונזה שהתגלו. חפצי הברונזה כללו צמידי יד, טבעות, צמידי רגל, חוטים ומטות, ראשי חניתות, גרזנים וקרדומים, ווים, להבים, ופעמונים קטנים. האתר זכה לתשומת לב מחודשת בינואר 2008 כאשר התברר כי אלפי חפצי אמנות מהאתר עצמו ומאתרים אחרים בתאילנד נמצאים באופן בלתי חוקי במספר מוזיאונים בקליפורניה ובמקומות נוספים. התוכנית כללה את הברחת החפצים לתוך ארצות הברית, ולאחר מכן הענקתם כתרומה למוזיאונים כדי להימנע מתשלומי מס. התוכנית נחשפה לאחר שסוכן מטעם שירות הפארקים הלאומיים התחזה לאספן פרטי, שהובילה בסופו של דבר לפשיטות מתוקשרות של המשטרה. מדיה וקבצים בנושא באן צ'יאנג בוויקישיתוף פרויקט באן צ'יאנג באתר אוניברסיטת פנסילבניה מידע על באן צ'יאנג באתר אוניברסיטת הוואי
ג'ון יוז

ג'ון יוז (באנגלית: John Hughes;‏ 18 בפברואר 1950 – 6 באוגוסט 2009) היה תסריטאי, במאי קולנוע ומפיק סרטים אמריקאי, שנודע בעיקר בזכות סרטי הנעורים שיצר, ובהם "בת שש-עשרה הייתי", "מועדון ארוחת הבוקר", "חלומות צעירים", "יפה בוורוד" ו"שמתי ברז למורה". יוז נולד בלאנסינג, מישיגן. בשנת 1968 סיים את לימודיו בבית הספר התיכון בנורת'ברוק שבאילינוי. הוא עבד בשנות השבעים ככותב במגזין הסאטירי האמריקאי ה-"National Lampoon". העבודה הראשונה של יוז בתעשיית הקולנוע הייתה כאשר כתב את התסריט לסרט הקומדיה "Class Reunion", בשנת 1982. במהלך שנות השמונים כתב וביים מספר סרטי נעורים אשר נמנים עם הסרטים הבולטים ביותר בעשור זה, בהם "בת 16 הייתי", "מועדון ארוחת הבוקר", "חלומות צעירים", "יפה בוורוד" (1986), ו"שמתי ברז למורה" (1987). בסרטים אלה כיכבו באופן קבוע שחקנים צעירים ומבטיחים שכונו "בראט פֵּק" ("The Brat Pack"). בנוסף, יוז כתב תסריטים עבור סדרת סרטי קומדיה מצליחים בכיכובם של צ'בי צ'ייס ובוורלי דאנג'לו, אשר כללו את הסרטים "נסיעה נעימה, המפתחות בפנים" ב-1983, "חופשה מטורפת באירופה" ב-1985 ו"כיף של חופשה" ב-1989. בסרט השלישי בסדרה, שימש יוז גם כמפיק. במהלך שנות התשעים כתב תסריטים ושימש כמפיק בסדרת סרטי הקומדיה המצליחים "שכחו אותי בבית", הכוללת את הסרט הראשון שיצא ב-1990, "שכחו אותי בבית 2" ב-1992, ו"שכחו אותי בבית 3" ב-1997. יוז התגורר בוויסקונסין. בנו, ג'ון יוז השלישי, עובד כמוזיקאי. ב-6 באוגוסט 2009 מת יוז מהתקף לב. בת 16 הייתי (1984) מועדון ארוחת הבוקר (1985) חלומות צעירים (1985) שמתי ברז למורה (1986) תקועים בדרך (1987) צירי לידה (1988) הדוד באק (1989) נוכלת ושמה סו (1991) – גם מפיק הנמל הדרומי החדש (2001) – גם מפיק נסיעה נעימה, המפתחות בפנים (1983) יפה בורוד (1986) משהו נפלא (1987) שכחו אותי בבית (1990) שכחו אותי בבית 2: אבוד בניו-יורק (1992) קוראים לי בטהובן (1992) נס ברחוב 34 (1994) 101 כלבים וגנבים (1996) הפרופסור המפוזר (1997) שכחו אותי בבית 3 (1998) מבקרים מטורפים (2001) נס ברחוב 34 (1994) ג'ון יוז, במסד הנתונים הקולנועיים IMDb (באנגלית) ג'ון יוז, באתר AllMovie (באנגלית) ג'ון יוז, באתר Rotten Tomatoes (באנגלית) ג'ון יוז, באתר Box Office Mojo (באנגלית) ג'ון יוז, במסד הנתונים הקולנועיים KinoPoisk (ברוסית) ג'ון יוז, באתר MusicBrainz (באנגלית) ג'ון יוז, באתר אנציקלופדיה בריטניקה (באנגלית) ג'ון יוז, באתר "Find a Grave" (באנגלית) סוכנויות הידיעות, הבמאי ג'ון יוז הלך לעולמו, באתר ynet, 7 באוגוסט 2009 עכבר העיר און ליין, במאי הקולנוע ג'ון יוז הלך לעולמו בגיל 59, באתר הארץ, 7 באוגוסט 2009 אורי קליין ודנה שוופי, ג'ון יוז: הגורו של גיל הנעורים, באתר הארץ, 9 באוגוסט 2009 ניב הדס, דור המתבגרים של ג'ון יוז, באתר הארץ, 11 באוגוסט 2009 בנימין טוביאס, ג'ון יוז המציא את סרטי התיכון והפך אותם לתופעת פופ. היום לא נשאר מהם הרבה, באתר ynet, 8 באוגוסט 2024 מועדון ארוחת הבוקר, חדשות, 5 ביולי 1985 מאיר שניצר, סרט - הכניסה למבוגרים אסורה, חדשות, 14 בספטמבר 1986 מאיר שניצר, סרט - יצרן קונפקציה לנוער, חדשות, 6 במאי 1987 מאיר שניצר, ילדים זה קופה, חדשות, 15 במרץ 1991 ירון פריד, מקולי קאלקין ב"שכחו אותי בבית 2", חדשות, 19 במרץ 1993 עכבר העיר, במאי הקולנוע ג'ון יוז הלך לעולמו בגיל 59, באתר הארץ, 7 באוגוסט 2009
Prismacolor

Prismacolor היא חברה לייצור חומרי גלם לאמנות, המתמחה בייצור ושיווק עפרונות צבעוניים. החברה נוסדה ב-1938, תחת חברת Berol הבריטית המתמחה בכלי כתיבה. Berol נרכשה ב-1995 על ידי חברת Sanford האמריקאית, שעד אז התבלטה במרקרים צבעוניים מקצועיים. בעת הרכישה, Sanford כבר הייתה חברת בת של Newell Rubbermaid כשלוש שנים. כיום, חברת Berol עדיין מייצרת עפרונות צבעוניים תחת קו ייצור נפרד שנותר בבריטניה (באגף Sanford UK), ושדרת הניהול והשיווק מצויה בארצות הברית, שם Prismacolor הוא מותג בולט בשוק המקומי לחומרי גלם לאמנות. על פי פרסום של החברה, עפרונותיה מיוצרים כעת בארצות הברית, ואינם כוללים עץ שנכרת מיערות גשם. Premier: מותג ותיק של עפרונות צבעוניים. הליבה סטנדרטית (3 מ"מ), העפרונות עגולים ובעלי מעטה צבעוני חלק בהתאם לגוון. שם הצבע מופיע באנגלית ובצרפתית על גבי העפרון. מריחה חלקה ונוחה לערבוב. נמכר בחבילות של עד 132 גוונים. Verithin: מותג עפרונות צבעוניים בעלי ליבה דקה וקשיחה (2 מ"מ), שניתן לחדדה למטרת דיוק מרבי. מיועד לסימון וקווי מתאר, מריחה קשה, אינה מתערבבת בקלות. מותג בשם זהה וסמליל דומה נמכר בחטיבה הבריטית של Sanford תחת השם Berol Verithin. מגיע ב-36 גוונים. Lightfast: מותג עמיד באור תחת תקן ASTM D 6901, בדומה ל-Caran d'Ache Luminanace. מגיע בעד 48 גוונים. Col-Erase: מותג עפרונות צבעוניים הניתנים למחיקה בקלות (מרבית העפרונות הצבעוניים אינם ניתנים למחיקה בדומה לעפרונות גרפיט). Art Stix : מותג פסטלי צביעה. מבנה הפסטל מלבני, אורכו 8.2 ס"מ והיטלו 6X6 מ"מ. עשוי מפיגמנטים וחומר מילוי הדומים בהרכבם לעפרונות ממותג Premier. מיועד למילוי שטחים נרחבים בצבע. Watercolor Pencils: מותג עפרונות צבעי מים. Soft Pastels: מותג פסטל רך. מוצרי Prismacolor נמכרים רשמית ב-55 רשתות שיווק, רובן ככולן מבוססות בארצות הברית. ברחבי אירופה ואף בישראל, Prismacolor נמכרת באופן חלקי על ידי ייבוא ישיר. כתוצאה מכך קיים הבדל מהותי בשוק האירופי והאמריקאי מבחינת בולטות המותג ומגוון האמנים המשתמשים בו. מדיה וקבצים בנושא Prismacolor בוויקישיתוף
דרסט החמישי, מלך הפיקטים

דרסט החמישי (באנגלית: Drest V; נפטר ב-576) היה מלך הפיקטים, בשנת 575 לערך ועד פטירתו. דרסט היה בנו של מונייט (Munait). על פי "דברי ימי הפיקטים" דרסט מלך במשך שנה אחת, בין קודמו, טאלרוק השני לבין גאלאם קנאלאת'. דברי ימי הפיקטים
טאלורק השני, מלך הפיקטים

טאלורק השני (באנגלית: Talorc II), בנו של מוירכולאך (Muircholach) היה מלך הפיקטים, במחצית השנייה של המאה השישית (ככל הנראה בין השנים 564 לערך - 575 לערך, שנת פטירתו). על פי "דברי ימי הפיקטים" מלך טאלורק במשך 11 שנים, בין קיילטראם לבין דרסט החמישי. בחלק מכתבי העת מופיע שמו של אביו של טאלורק במספר צורות כתיבה: מורדלג (Mordeleg), מורת'ולויק (Murtholoic) ומורדלת' (Mordeleth). דברי ימי הפיקטים
דברי ימי הפיקטים

דברי ימי הפיקטים (באנגלית: Pictish Chronicle) הוא השם שניתן לכרוניקה (רשימה היסטורית) של מלכי הפיקטים, המתארת את המלכים מאז התקופה הרומית, ועד תקופת מלכותו של קנת השני (אשר מלך בין השנים 971–995). הרשימה מתארת תקופה של כאלף שנים, ונכתבה ככל הנראה בתקופתו של קנת, מאחר שמצוינת רק ראשית מלכותו של קנת, ללא שנת סיום מלכותו. הכרוניקה הועתקה מספר פעמים, ולכן יש מספר גרסאות שלה. הטקסט המכונה "A" הוא הקדום מביניהם, וככל הנראה שאר הגרסאות הועתקו ממנו. טקסט זה כולל שלושה חלקים: מקורות הפיקטים (ככל הנראה לקוח מכתבי איזידור מסביליה) רשימת המלכים הפיקטים דברי ימי מלכי אלבה רשימת המלכים הפיקטים ודברי ימי אלבה נכתבו במקורם בגאלית סקוטית, ובהמשך תורגמו ללטינית. מסקנה זו מתבססת על כך שחלק מהמילים לא תורגמו ללטינית ונשארו בגאלית סקוטית. דברי ימי אלסטר דברי ימי טיגרנאך דברי ימי הפיקטים
קופת חולים של הציונים הכלליים

קופת חולים הציונית הכללית הייתה קופת חולים שפעלה בשנים 1936–1974. הקופה נוסדה ביוני 1936, על ידי ד"ר לוי (ליאון) עפרון, שפנה לחברי הוועד של ארגון הציונים הכלליים ושכנעם לארגן קופת חולים לעובדים הציוניים הכלליים. הקופה החלה כחדר שכור שנחלק במחיצת עץ לחדר המתנה ולחדר קבלת חולים, שעבד בו רופא אחד (ד"ר עפרון) ללא שכר. בתוך 23 שנה, עלה מספר החולים מ-50 מטופלים שטופלו על ידי רופא אחד במרפאה מאולתרת ל-33,000 מטופלים שטפלו על ידי 350 רופאים ב-32 מרפאות. הרקע שעמד מאחורי הקמת הקופה היה הצלחתה של קופת החולים הכללית והכרח להשתייך להסתדרות העובדים הכללית כדי ליהנות משירותיה. עפרון לא רצה כי חברי הציונים הכלליים ישתייכו אל ההסתדרות. כך נאם בוועידת הקופה מ-1959: "לפני 23 שנה- כאשר החילונו בהקמת מפעלנו זה, היה חברנו הציוני הכללי נאלץ, אם רצה לבטח את בריאותו שלו ואת בריאות בני משפחתו, לחזק בד בבד איזו מסגרת מפלגתית אחרת ולכן לא ראינו מפלט אחר מאשר הקמת מוסד משלנו.... מתוך הכרח לשחרר את חברינו הציונים הכלליים מכל כפייה פוליטית בבואם לפתור את בעיות ביטוח הבריאות שלהם... כל הצעה לביטוח בריאות באמצעות קופות חולים הקיימות חייבת להבטיח לאזרח את זכותו האלמנטרית לבחירה חופשית של מסגרת הבטוח הרצויה לו, מתוך ניתוק כל קשר בין זכותו של האזרח – והשתייכותו המקצועית-ארגונית" — מצוטט מתוך עלון ועידת הפתיחה הארצית של קופת חולים של הציונים הכלליים מה-21 ביוני 1959, עמ' 11-12 משנפטר המנהל הכללי של קופת החולים של הציונים הכלליים, ד"ר עפרון, ב-1962 החליפו בתפקיד ד"ר ישראל סום. ב-1974 אוחדה קופת חולים מרכזית (לשעבר קופת החולים של הציונים הכלליים) עם קופת חולים עממית והפכה לקופת חולים מאוחדת. עיתון "הבוקר" מה-15.1.1959, עמ' 2. נתונים אלו לקוחים מתוך עלון ועידת הפתיחה הארצית של קופת חולים של הציונים הכלליים מה-21 ביוני 1959, עמ' 3.
מחולל אותות

מחולל אותות (באנגלית: Function Generator) הוא מכשיר אלקטרוני המייצר אותות מתח חילופין הדומים לאלה המופיעים במעגלים חשמליים. המחולל מסוגל לספק מתחי חילופין בעלי צורות גל שונות, למשל גל סינוסי, גל ריבועי וגל משולש, בתדר רצוי ובמשרעת הניתנת לשינוי; כמו כן אפשר להוסיף מתח ישר (חיובי או שלילי) למתח החילופין. מחוללים חדישים יותר מאפשרים לייצר גלים בעלי צורה מתוכנתת מראש וכמו כן פולסים חד פעמיים למטרות שונות (קיימים מחוללים ייחודיים לנושא זה בלבד הנקראים מחוללי פולסים). האות היוצא מהמחולל מכיל תמיד עיוותים למיניהם יחסית לצורת הגל התאורטית, בדרך כלל גודלם אחוז עד עשירית אחוז מהגל המקורי. סטייה זו מוגדרת בשם THD – total harmonic distortion. יכולות עיקריות במחולל אותות: בחירת צורת הגל הדרוש: גל סינוסי, ריבועי, משולש, שן מסור. קביעת עוצמת המתח ישר (Dc offset) המתווסף לאות בחירת תדר המוצא, לעיתים בשילוב של תדר מדויק ותחום תדר כללי שינוי רציף במתח היציאה OUTPUT LEVEL קביעת ה-Duty Cycle קביעת עוצמת המוצא, לעיתים בשילוב עם מנחתים הפעלה/כיבוי החיבור בין המחולל לאוסצילוסקופ נעשה באמצעות כבל קואקסיאלי המאפשר העברה של אות של מתח חילופין ללא הפרעות חיצוניות וללא הפסדי מעבר גם בתדרים גבוהים. המחבר המקשר בין הכבל למחולל ולאוסצילוסקופ הוא מחבר RF שברוב המקרים הוא מסוג BNC. על ידי החיבור לאוסצילוסקופ ניתן לראות את צורות הגל היוצא מהמחולל. באפשרותו של האוסצילוסקופ אף להציג מספר אותות שונים המגיעים מהמחולל או מחלקים אחרים במעגל (לרוב כתוצאה מהאותות היוצאים מהמחולל) במספר ערוצים (Channels). מדיה וקבצים בנושא מחולל אותות בוויקישיתוף מדריך לשימוש במחולל אותות אתר cnx ניסוי מדעי במחולל אותות מאת אוניברסיטת תל אביב
דמיאן אסקודרו

דמיאן אריאל אסקודרו (בספרדית: Damián Ariel Escudero; נולד ב-20 באפריל 1987 ברוסאריו, ארגנטינה) הוא כדורגלן ארגנטינאי. גם אביו של השחקן, אוסבלדו אסקודרו, היה שחקן כדורגל וכונה גם הוא פיצ'י. אסקודרו התבלט כששיחק בוולס סארספילד ארגנטינה. אסקודרו, המשחק בעמדה התקפית, נכלל בסגל ארגנטינה הצעירה והיה שותף לזכייתה במונדיאל הנוער בשנת 1997. אסקודרו הופיע לראשונה במדי הקבוצה הבוגרת ב-4 במרץ 2008 ושיחק מאז ב-84 משחקי ליגה בהם כבש 18 שערים. אסקודרו, יחד עם חברו לקבוצה דאז מאורו זראטה, היו בליבו של מחלוקת בין ולס להתאחדות הכדורגל הארגנטינאית בשל זימונם של השניים למשחקי אליפות אמריקה הדרומית בכדורגל עד גיל 20. יכולתו הגבוהה הביאה את ויאריאל לשלם עבור כרטיסו 8 מיליון אירו. עם זאת, בשל מכסת הזרים המתירה רישום של 3 שחקנים מחוץ לאיחוד אירופי, הושאל אסקודרו לריאל ואיאדוליד. ביוני 2010 חתם בקבוצה בוקה ג'וניורס הארגנטינאית, ב-2011 הושאל לגרמיו הפורטוגזית, לאחר שנה הושאל לאתלטיקו מיניירו וב-2013 ליטוריה. ב-2014 חתם באופן קבוע בויטוריה. ב-2 בינואר 2015 קבוצת פואבלה המקסיקנית הודיעה שאסקודרו ישחק בשורותיה החל משלב הבתים של גביע הליברטדורס 2016. ארגנטינה הצעירה מונדיאל הנוער (2007) ויטוריה הגביע הברזילאי: 2013 דמיאן אסקודרו, באתר Transfermarkt דמיאן אסקודרו, באתר Soccerway דמיאן אסקודרו, באתר BDFutbol דמיאן אסקודרו, באתר WorldFootball.net דמיאן אסקודרו, באתר FootballDatabase.eu
קולנוע שרון

קולנוע ותיאטרון "שרון" הוא שמו של בית קולנוע בעיר נתניה. בית הקולנוע הכיל אולם ויציע, הכוללים 1,300 מקומות ישיבה. המבנה תוכנן על ידי האדריכלים שמואל ברקאי והיינץ פנחל, שכלל בחזית המבנה מאפיינים מהסגנון הבינלאומי. המבנה ממוקם על גבעת כורכר בצומת הרחובות סמילנסקי, הרצל ושער הגיא, שהיוותה את מקום ההתיישבות הראשון בנתניה. המבנה הוקם בשנת 1950 ביוזמתו של אהרון לנדה, וחדל לתפקד כבית קולנוע בשנת 1991. כיום נותר המבנה נטוש. בשנת 2003 עלתה הצעה להפוך את המתחם לסינמטק ולמרכז תרבות עירוני. בשנת 2008 אישרה ועדת הכספים של עיריית נתניה תקציב מיוחד שנועד לרכישת המבנה ושיפוצו. אך הקולנוע נותר נטוש. ב-2021, קרן מרתון וקבוצת איציק תשובה רכשו את מתחם הקולנוע ב-40 מיליון שקל. חדר המדרגות המעוגל, הבולט בחזית הראשית, 2007 קולנוע שרון מכיוון רחוב שער הגיא סקיצה מקורית המציגה את חזית הבניין, שנות ה-40 מדיה וקבצים בנושא קולנוע שרון בוויקישיתוף על קולנוע שרון באתר עירית נתניה נועם דביר, עכבר העיר אונליין, סינמה סיטי, באתר הארץ, 12 באפריל 2009 מיכאל יעקובסון, אוצרות נטושים: מקולנוע "שרון" בנתניה עד מפעל ברוטליסטי בנצרת עילית, באתר Xnet‏, 21 באפריל 2019 ניב איסקוב, מסע נוסטלגי אל שני בתי הקולנוע הראשונים בנתניה, mynet נתניה, 5.7.2018 שמואל נהון - קול השרון, נתניה - קולנוע שרון יירכש וישוקם, באתר local,‏ 2 באפריל 2008 גיא נרדי, ‏מתחם קולנוע שרון בנתניה נרכש ב-40 מיליון שקל, באתר גלובס, 10 בנובמבר 2021
הוליזם

הוליזם (מיוונית: όλος; שלם, כולל) הוא הרעיון שתכונות מערכת לא יכולות להיקבע או להיות מוסברות אלא רק על ידי סך כל המרכיבים שלה. המילה, יחד עם התואר הוליסטי, נטבעו על ידי יאן סמאטס בתחילת שנות ה-20 של המאה ה-20. במילון אוקספורד, סמאטס מגדיר את ההוליזם כ"נטייה בטבע ליצור שלם שהוא גדול מסכום חלקיו על ידי אבולוציה יצירתית". הוליזם מוגדר לעיתים כהיפוכו של הרדוקציוניזם, למרות שתומכי הרדוקציוניזם המדעי טוענים כי מוטב להתייחס אליו כאל היפוכו של הרדוקציוניזם התאוותני. אפשר להנגיד אותו גם עם אטומיזם. כמה מבקרים טוענים שהוליזם הוא ניסיון למיזוג בין רעיון הבריאתנות לבין רעיון האבולוציה. השטח של חשיבה מערכתית התפתח בשנים האחרונות כדי להתמודד עם מספר גדול של נושאים תוך שימוש במושגים הוליסטיים. ישנם מושגים נוספים בתחום כגון: עיצוב הוליסטי, ואדריכלות הוליסטית. רפואה הוליסטית פסיכולוגיה אינדיבידואלית מדיה וקבצים בנושא הוליזם בוויקישיתוף האוניברסיטה הפתוחה, רשימת ספרים להרחבת הדעת למתענינים בתואר שני - המחשבה הביולוגית, כדאי להתחיל עם ספרו (1986) של ריצ'רד דוקינס, השען העיוור (תרגום ב-1993 עמנואל לוטם), הוצאת דביר, תל אביב (ארכיון) (בעברית בעיקר, מרבית הספרים מתורגמים) הוליזם, באתר אנציקלופדיה בריטניקה (באנגלית) הוליזם, דף שער בספרייה הלאומית
בועז קרמר

בועז קרמר (נולד ב-12 בינואר 1978) הוא טניסאי ישראלי בספורט נכים. קרמר נולד עם ארתרוגריפוזיס, מצב הגורם למגבלה בגפיו התחתונות ובידו השמאלית. בגיל שש החל להתאמן במרכז הספורט לנכים. כספורטאי מצטיין שימש בנעוריו כנציג מרכז הספורט בתחרויות שונות בחו"ל ובמסעות גיוס כספים למען מרכז הספורט. את רוב ילדותו ונעוריו העביר בכפר הנוער בן שמן, שם הועסקו הוריו. בתחומי הספורט הוא עסק בשחייה, בכדורסל כיסאות גלגלים ובטניס. כטניסאי החל קרמר להתחרות בתחרויות בינלאומיות בשנת 2005, בהדרכתו של המאמן קובי וינר. בין הישגיו הבולטים של קרמר: זכייה, ביחד עם נעם גרשוני ושרגא ויינברג בגביע האומות בשנת 2012, זכייה באליפות פולין הפתוחה בשנת 2011, זכייה בטורניר אליפות צ'כיה הפתוחה בשנת 2011, זכייה באליפות דרום אפריקה הפתוחה בשנת 2007, זכייה בטורניר פלורידה בשנת 2007, חצי גמר טורניר הזוגות באליפות בריטניה הפתוחה בשנת 2006 ומקום שלישי בגביע האומות שנערך בברזיל בשנת 2005. בשיאו דורג במקום ה-9 בעולם בטניס כיסאות גלגלים (2012).. לקראת המשחקים הפאראלימפיים בייג'ינג (2008) נבחר קרמר לשמש בן זוגו של שרגא ויינברג בתחרויות הטניס זוגות ולהתחרות גם בטניס יחידים. בטורניר הזוגות זכו במדליית הכסף לאחר שגברו במשחק חצי הגמר על הזוג הבריטי המדורג שני בעולם בתוצאה 6-4 6-4. במשחק הגמר הפסידו לזוג האמריקני ניקולס טיילור ודייוויד ואגנר בתוצאה 0-6 6-4 6-2. באליפות העולם בדרום אפריקה באפריל 2011 ניצחו קרמר וויינברג את הזוג הבריטי נורפוק ואנתוני קותריל בחצי הגמר. השניים הפסידו בשלב הגמר וזכו במדליית הכסף. באליפות העולם שנערכה בשנת 2012 בקוריאה הדרומית גברו חברי הנבחרת הישראלית הכוללים את נעם גרשוני, שרגא וייברג וקרמר על נבחרת ארצות הברית במשחק הגמר והוכתרו כאלופי עולם. בשתנ 2011 מונה למנהל מרכז הספורט לנכים ברמת גן, אחד ממרכזי השיקום והספורט הגדולים והוותיקים בעולם. בשנת 2012 נבחר על ידי המגזין "גלובס" כאחד מ-40 המנהלים הצעירים המבטיחים בישראל. קרמר נשוי לשירלי פייטלסון ואב לשתי בנות ולבן, למד בפקולטה לרפואה באוניברסיטת תל אביב. מדיה וקבצים בנושא בועז קרמר בוויקישיתוף בועז קרמר, באתר ה-ITF פירוט השתתפותו בתחרויות המשחקים הפאראלימפיים באתר הרשמי של IPC (באנגלית) בועז קרמר(הקישור אינו פעיל) באתר מרכז הספורט לנכים קורות חייו באתר מרכז הספורט לנכים בועז קרמר מונה למנכ"ל מרכז הספורט אילן בר"ג
רפואה הוליסטית

רפואה הוליסטית [מהמילה היוונית "όλoς" ("הולוס" ביוונית עתיקה, "אולוס" ביוונית מודרנית], "שלם" או "כולל") או רפואה כוללנית הוא שם כולל לגישות ברפואה האלטרנטיבית, המדגישות את הצורך בבחינת גופו, רגשותיו, אופן חשיבתו וסביבתו של החולה ככלל, ולא רק את האיבר הבודד או את התפקוד המובחן. ברפואה ההוליסטית מושם דגש מיוחד על טיפול עצמי ורפואה עצמית, אורח חיים בריא, אכילה נכונה, הרגלי שינה נכונים, נשימה נכונה, שהות באוויר הפתוח, הימנעות מסיכונים או ממצבי מתח מיותרים, וכן הלאה. המונח "רפואה הוליסטית" נולד ב-1981. את היסודות הפילוסופיים עליהם מושתתת הרפואה ההוליסטית ניתן למצוא בפילוסופיה היוונית, כגון אצל אפלטון, המציג בכתביו גישה הוליסטית אשר בדומה לאלו הנפוצות כיום - מותחת גם היא ביקורת על הרפואה דאז (הרפואה ההיפוקראטית) ומבקשת לגדור את תחומהּ. בדיאלוג 'כרמידס' מסביר סוקרטס לכרמידס הצעיר ש"זאלמוכסיס מלכנו, שהוא אלוהים, אומר, שכפי שאין ניגשים לריפוי עיניים בנפרד מהראש, ולא לריפוי ראש בנפרד מהגוף, כך אין מרפאים גוף בנפרד מהנשמה, וזאת גם הסיבה שמעיני רופאים יוונים נעלמות מחלות רבות, משום שמזניחים הם את הדבר השלם שלו יש לדאוג, ואם איננו כשורה, אי אפשר שהחלק יהיה כשורה". עם זאת, הפופולריות הרבה של הרפואה ההוליסטית באה לה רק בשלהי המאה העשרים, כשרבים מרחיבים את משמעותה המקורית - אורח חיים בריא - למיני רפואה מדעיים ולא מדעיים רבים, כשבתחומי ריפוי הוליסטי רבים נתפשת הרפואה ה"מערבית" השגורה רק כדרך נוספת של ריפוי, שאינה בהכרח היעילה ביותר. הגישות הקיצוניות יותר רוככו בשנים האחרונות ורבים מהעוסקים ברפואה הוליסטית מכירים היום בתפקיד המרכזי של מדעי הרפואה ה"מערבית" הרגילה ויישומיהם, כשהרפואה ההוליסטית נתפשת פחות כרפואה אלטרנטיבית ויותר כ"רפואה משלימה". בין רבים מהעוסקים ברפואה הוליסטית לרופאים קונבנציונליים נוצרו מתחים רבים. העוסקים ברפואה הוליסטית ביקרו את הרפואה הקונבנציונלית על התמקצעות היתר והתעלמותה כביכול מתפקודו של האדם כמכלול והתמקדות היתר שלה, לטענתם, בתסמינים ובמחלות כחזות הכל, ובגישה הפולשנית שלא לצורך המקובלת בה. רופאים בגישה המקובלת, לעומתם, הצביעו על־כך שבחלק ניכר משיטות הרפואה ההוליסטית לא זכו שיטות הריפוי לביסוס מחקרי, ועל כן השפעתם, אם בכלל הייתה כזו, נובעת מאפקט הפלצבו; וכן כי חלק ניכר משיטות האבחון ההוליסטיות (כמו גרפולוגיה או אסטרולוגיה) אינן בעלות ערך אבחוני של ממש. כמו כן הביקורת על ההתעלמות מתפקודו של האדם כמכלול אינה במקום כיוון שהרפואה הקונבנציונלית מאז ומתמיד משלבת גישה הוליסטית ואינטגרטיבית, במקביל למגמה להתמקצעות והפרדה לענפים רבים. הוליזם רפואה אלטרנטיבית תחלואה נלווית מחלה פסיכוסומטית מדיה וקבצים בנושא רפואה הוליסטית בוויקישיתוף רפואה כוללנית במילון סוציולוגיה (תשע"ו), באתר האקדמיה ללשון העברית כארמידס, 157b, כתבי אפלטון, תרגום י"ג ליבס
נהר הלאות'ר

נהר הלאות'ר (באנגלית: River Lowther) הוא נהר הזורם דרך קאמבריה, באנגליה. הלאות'ר הוא פלג של נהר האימונט, שהוא פלג של נהר העדן, שנשפך למפרץ סולוויי ליד קרלייל. הלאות'ר מתחיל בהתמזגות הקלד גיל והקלד דאב ליד הכפר קלד. האזכור המוקדם ביותר של הנהר הוא בסביבות שנת 1172, כ-Lauder. יכול להיות שהשם בא מנורדית עתיקה בהתמזגות המילים lauðr + á (נהר קצפי), או שהשם בא מקלטית. מדיה וקבצים בנושא נהר הלאות'ר בוויקישיתוף ערך זה הוא קצרמר בנושא גאוגרפיה של אנגליה ובנושא נהרות ונחלים. אתם מוזמנים לתרום לוויקיפדיה ולהרחיב אותו.